Ēdoles pamatskola aicina uz **Atvērto durvju dienu** **18.februārī**.

 Laipni Jums izrādīsim mūsu skolu un pastāstīsim par mācību darbu un ārpusskolas dažādiem pulciņiem, aktivitātēm, iespējām, ko sniedz mūsu izglītības iestāde.

Ja Jūsu bērns grib mācīties skolā, kura:

1. Piedāvā izglītību no pusotra gada vecuma – Rotaļu grupa;
2. Pirmsskolas izglītību (kods 01011111);
3. Vispārējo pamatskolas izglītību (kods 21011111);
4. Speciālo vispārējās pamatizglītības programmu izglītojamiem ar mācīšanās traucējumiem (kods 21015611);

Visas programmas realizē kvalificēts, profesionāls pedagogu kolektīvs.

Skolēniem, vecākiem ir iespēja saņemt logopēda, psihologa, sociālā pedagoga, karjeras konsultanta pakalpojumus.

Pēc mācībām pamatskolā skolēniem ir iespēja mācīties Alsungas Mūzikas un mākslu pamatskolas filiālē.

Savus talantus, spējas ikviens skolēns var attīstīt ārpusstundu pulciņos:

Tautiskās dejās, Vokālajā ansamblī, Folkloras pulciņā, Lego konstruēšanā, Lego robotikā, Futbolā, Jaunsargos un Karatē (2024./ 2025.m.g.).

Skolēniem ir pieejama sporta zāle, trenažieru zāle, futbola, basketbola, volejbola, rokasbumbas, Geto laukumi skolas teritorijā, bibliotēka, plašs , ainavisks parks ap skolu.

Rūpējamies, lai ikviens mūsu skolēns justos labi, tiktu uzklausīts un saprasts. Veidojam cieņpilnas attiecības starp skolēniem, skolotājiem, darbiniekiem un vecākiem. Esam neliels kolektīvs, tāpēc katrs šeit var justies kā ģimeniskā vidē.

Esam Eko skola jau 18. gadu. Pie skolas izveidotā mācību klasē āra nodarbībās mācāmies par dabu, tās saudzēšanu, izglītojam jauno paaudzi par dažādām tēmām saistītām ar ekoloģisko vidi.

Pie skolas izveidots plašs rotaļu laukums aktivitātēm mācību un ārpusstundu laikā.

Mūsu skolas vērtības – cieņpilna attieksme pret apkārtējiem, pieklājība, tolerance pret citādāko, aktivitāte, kas vērsta uz pozitīvu rezultātu, cenšanās ikvienam skolā darīt savu darbu atbilstoši spējām, jo **‘’Sekmes** **gaidīt vari, ja darbu dari’’** (skolas karoga devīze).

Ja esam Jūs ieinteresējuši, tiekamies un sākam vai turpinām izglītības ceļu Ēdoles pamatskolā!

**Uz redzēšanos!**

Ēdoles pamatskolas administrācija, pedagogi.